Abejučių ąžuolas
54°58′55″š. pl. 25°38′41″r. ilg.﻿ / ﻿54.98185°š. pl. 25.64473°r. ilg.﻿ / 54.98185; 25.64473 Abejučių ąžuolas – valstybės saugomas botaninis gamtos paveldo objektas Asvejos regioniniame parke, Švenčionių rajone, Pabradės seniūnijoje, Abejučių kaime. Medis paskelbtas saugomu 2002 m. Išskirtinis ąžuolas auga Asvejos ežero pietrytinėje pakrantėje, gali būti pasiekiamas iš kelio  5222  Sapiegiškės–Sužionys–Dirmeitai  (2 km į šiaurės rytus nuo Skirlėnų). Teritorija priklauso Nemenčinės miškų urėdijos Purviniškių girininkijai (141 kv., 42 skl.). Ąžuolas aptvertas, yra informacinis stendas, šalia įrengta Abejučių stovyklavietė.